CELEX: 62018CN0506
Language: sl
Date: 2018-08-01 00:00:00
Title: Zadeva C-506/18 P: Pritožba, ki jo je Evropski parlament vložil 1. avgusta 2018 zoper sodbo Splošnega sodišča (šesti senat) z dne 17. maja 2018 v zadevi T-566/16, Josefsson/Evropski parlament

10.12.2018   
            
            
               SL
            
            
               Uradni list Evropske unije
            
            
               C 445/3
            
         
      Pritožba, ki jo je Evropski parlament vložil 1. avgusta 2018 zoper sodbo Splošnega sodišča (šesti senat) z dne 17. maja 2018 v zadevi T-566/16, Josefsson/Evropski parlament
      (Zadeva C-506/18 P)
      (2018/C 445/03)
      Jezik postopka: angleščina
      
         Stranki
      
      
         Pritožnik: Evropski parlament (zastopnici: Í. Ní Riagáin Düro, V. Montebello-Demogeot, agentki)
      
         Druga stranka v postopku: Erik Josefsson
      
         Predlogi
      
      Pritožnica Sodišču predlaga, naj:
      
                  —
               
               
                  razveljavi izpodbijano sodbo;
               
            
                  —
               
               
                  posledično, zavrne tožbo na prvi stopnji;
               
            
                  —
               
               
                  strankama naloži, naj plačata svoje stroške v tem postopku;
               
            
                  —
               
               
                  E. Josefssonu naloži plačilo stroškov postopka na prvi stopnji.
               
            
         Pritožbeni razlogi in bistvene trditve
      
      Parlament v utemeljitev pritožbe navaja te razloge:
      
                  (i)
               
               
                  napačna uporaba prava, izkrivljanje dejstev in pomanjkanje obrazložitve, kar zadeva ugotovitev, da je bila zahteva glede stopnje pravne izobrazbe razlog za odpustitev tožeče stranke;
               
            
                  (ii)
               
               
                  napačna uporaba prava, kar zadeva ugotovitev Splošnega sodišča, da je treba za sprejetje organizacijske sheme in odločb v zvezi z njo ter za opis delovnih mest, ki so tam vsebovana, uporabiti pravico tožeče stranke do izjave;
               
            
                  (iii)
               
               
                  izkrivljanje dejstev, očitna napaka pri presoji in pomanjkljiva obrazložitev, kar zadeva ugotovitev, da bi v primeru, da bi bila tudi tožeča stranka zaslišana glede vprašanja, ali ima pravno izobrazbo, to zaslišanje lahko dejansko pripeljalo do drugačnega rezultata v zadevnem postopku odločanja.